РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/125-21

19. април 2021. године

Б е о г р а д

**З А П И С Н И К**

**14. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ,ОДРЖАНЕ 13. АПРИЛА 2021. ГОДИНЕ**

Седница је почела у 9,30 часова.

Седницом је председавала Биљана Пантић Пиља заменица председника Одбора.

Седници су присуствовали чланови Одбора: Сања Лакић, Велибор Милојчић, доц. др Михаило Јокић, Ђорђе Комленски, Небојша Павловић, Ненад Барош, Ђорђе Дабић, Јелена Жарић Ковачевић, Даниел Ђивановић, Тома Фила и Сања Јефић Бранковић.

Седници је присуствовала и: Дубравка Краљ, заменик члана Владана Заграђанина.

Седници нису присуствовали чланови Одбора: Владимир Ђукановић, др Александар Мартиновић, Жарко Мићин и Драган М. Марковић, нити њихови заменици.

Седници је присуствовао и: Aлександар Пантић изборни члан Високог савета судства из реда судија.

ПредседницаОдбора је ставила на гласање, а чланови и заменици чланова Одбора су једногласно утврдили следећи

Д н е в н и р е д:

1. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-488/21 од 24. марта 2021. године).

**ПРВА ТАЧКА –** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-488/21 од 24. марта 2021. године).

**Александар Пантић** је у уводном излагању рекао да је Високи савет судства доставио Народној скупштини Предлог одлуке о избору судија који се први пут бирају на судијску функцију са 37 кандидата.

Истакао је да је Високи савет судства спровео Законом и Правилником прописан поступак за избор кандидата за судије које се први пут бирају на судијску функцију.

Заменица председника Одбора је отворила расправу у вези са овом тачком дневног реда у којој је учествовао доц. др Михаило Јокић и Александар Пантић.

**Доц. др Михаило Јокић** је изнео став да није реално да сви кандидати за судије буду оцењени највишом оценом, те је стога потребно променити критеријуме за оцењивање судија. Јокић је нагласио да би посебну пажњу требало посветити обуци будућих судија у вези са правилима понашања и облачења.

**Александар Пантић** је нагласио да нису сви кандидати добили највише оцене, већ да су предложени само они кандидати који јесу добили највише оцене.

Сагласио се са ставом доц. др Јокића у вези са потребом да се обрати посебна пажња на правила понашања и облачења судија.

Како се нико више није јавио за реч, заменица председника Одбора је закључила расправу и предложила:

-Да Одбор констатује да је Високи савет судства поднео Предлог одлуке за избору судија који се први пут бирају на судијску функцију као овлашћени предлагач у складу са чланом 51. Закона о судијама, те да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Краљеву, Основни суд у Лесковцу, Основни суд у Алексинцу, Основни суд у Сомбору, Основни суд у Новом Пазару, Основни суд у Ужицу и Основни суд у Пожаревцу

Чланови и заменици чланова Одбора су **једногласно** прихватили наведени предлог.

-Да се за известиоца Одбора буде одређен Ђорђе Дабић.

Чланови и заменици чланова Одбора су **једногласно** прихватили наведени предлог.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Владимир Ђукановић